ועדת הפנים והגנת הסביבה, כנסת 24, פרוטוקול מספר 34, 2021-10-14 09:10

וליד טאהא: חברי הכנסת, צוות הוועדה, כל הנוכחים.

וליד טאהא: תודה לאיתן שניהל את הדיון הקודם באותו נושא.

וליד טאהא: והנושא הוא פרק ט"ו (תקשורת), רק סעיפים 79-80 ו-81 (2).

וליד טאהא: (בעניין מתקן שידור לתקשורת) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021, מ/1443.

וליד טאהא: היום כמובן הסתייגויות והצבעות.

וליד טאהא: אני רוצה להתחיל ולומר שאני באופן אישי חושב שזה חוק חשוב מאוד.

וליד טאהא: הוא חשוב מאוד, בגלל שהרבה מאוד אזרחים, לטעמי מאות אלפי אזרחים במדינה, סובלים דווקא מהנזק שנגרם מהעדר קליטה ולאו דווקא מהנזק שאולי ייגרם מהתקנת אנטנות.

וליד טאהא: אז זה באמת נושא שאני באופן אישי סובל ממנו.

וליד טאהא: גם במקום שבו הבית שלי ממוקם וגם במקום שבו הלשכה שלי ממוקמת.

וליד טאהא: אז כנראה הוא חוצה שכונות, חוצה ערים.

וליד טאהא: וצריך לטפל בו.

וליד טאהא: יחד עם זאת, אנחנו צריכים לעשות זאת בצורה שלא תפגע באופן דרסטי באף אחד ולעשות את זה, איך אמרת אפרת?

וליד טאהא: בשום שכל?

וליד טאהא: בשום שכל.

וליד טאהא: כמובן לא אמרת את זה על הנושא הזה, אבל לא משנה.

וליד טאהא: ציטטנו אותך.

וליד טאהא: אני רוצה להתחיל בצוות הייעוץ המשפטי של הוועדה, בתומר ולירון.

וליד טאהא: הם יקריאו את השינויים שנעשו.

וליד טאהא: כי החוק נעשה עליו דיון בפעם הקודמת בנוסח המקורי.

וליד טאהא: ועכשיו לירון תקריא את השינויים שסוכם לגביהם.

וליד טאהא: נכון?

וליד טאהא: בבקשה.

לירון אדלר מינקה: כן.

לירון אדלר מינקה: אנחנו הקראנו באמת את הכל בפעם הקודמת.

לירון אדלר מינקה: היו כל מיני הערות שנשמעו על הנוסח שהוקרא אז.

לירון אדלר מינקה: אז אני רק אעבור, זה מסומן בצהוב כל השינויים שהכנסנו בתיאום עם משרדי הממשלה.

לירון אדלר מינקה: אז השינוי הראשון הוא בעמוד 3, בסעיף 266 (ג) 3.

לירון אדלר מינקה: הייתה כאן שאלה לגבי הגובה המקסימלי של המתקן.

לירון אדלר מינקה: שהוא לא יעלה על 80% מגובהו של הבניין שעליו הוקם.

לירון אדלר מינקה: והממשלה הסכימה להוריד את הגובה ל-66%.

וליד טאהא: צריך לומר שבהמשך להערותיו של חבר הכנסת איתן גינזבורג בעניין.

לירון אדלר מינקה: נכון.

לירון אדלר מינקה: תיקון נוסף בעמוד 7, סעיף קטן ב'.

לירון אדלר מינקה: בעצם השינויים הם בפסקה 1 וב-3.

לירון אדלר מינקה: בעצם נשאלה כאן שאלה במסגרת ההצהרות והאישורים שבעל הרישיון נדרש למסור לרשות הרישוי אחרי סיום הקמת המתקן.

לירון אדלר מינקה: בנוסח שהקראנו היה כתוב "אישור מהנדס המבנים יהיה לגבי זה שהקמת המתקן בוצעה לפי כל דין, לרבות הוראות התקנות והתקנים שחלים".

לירון אדלר מינקה: נשאלה כאן השאלה האם האישור, באמת נכון לכתוב את זה כך.

לירון אדלר מינקה: ואחרי שיח עם הממשלה, הגענו למסקנה שנכון לכתוב את הנושא הזה של "הקמת המתקן שבוצע לפי כל דין", אבל מי שיצהיר זה בעל הרישיון ולא מהנדס המבנים.

לירון אדלר מינקה: אני רק אגיד שהנוסח הזה של "אישור לפי כל דין" נלקח מתקנות התכנון והבנייה, התקנת מתקן גישה אלחוטית לתקשורת בשיטה התאית.

לירון אדלר מינקה: זאת אומרת אותו הקשר ולכן חשבנו שצריך להיות הצהרה דומה.

לירון אדלר מינקה: אבל שזה לא יהיה אישור של המהנדס, אלא הצהרת בעל הרישיון.

לירון אדלר מינקה: בנוסח שלפני

לירון אדלר מינקה: כם כתוב ככה בפסקה 1: "הצהרת בעל הרישיון כי המתקן עומד בתנאים המפורטים בסעיף קטן א' וכן כי הקמת המתקן בוצעה לפי כל דין החל על הקמתו.

לירון אדלר מינקה: לרבות הוראות לפי חוק זה והתקנים החלים על החומרים והמוצרים המרכיבים אותו".

לירון אדלר מינקה: חידדנו את זה עוד קצת הבוקר.

לירון אדלר מינקה: שבעצם כל הנושא של התקנות והתקנים לא נדרש להתייחס אליהם בכזה פירוט.

לירון אדלר מינקה: אנחנו מציעים לכתוב: "והקמת המתקן בוצעה לפי כל דין החל על הקמתו, לרבות הוראות התכנית המתירה את ביצוע העבודה".

לירון אדלר מינקה: זאת אומרת, הוא צריך להצהיר שהמתקן עומד בתנאי כל דין והוראות התכנית.

לירון אדלר מינקה: התכנית שמתירה את הקמת המתקן.

לירון אדלר מינקה: התמ"א.

לירון אדלר מינקה: בסדר?

לירון אדלר מינקה: זה השינויים.

לירון אדלר מינקה: וב-3 אנחנו בהתאם מחקנו את האישור זה.

לירון אדלר מינקה: בפסקה 4 נשאלה שאלה לגבי קנה המידה.

איתן גינזבורג: אולי כדי שלא יהיו ספקות בנושא הזה שיהיה כתוב תכנית המתאר?

לירון אדלר מינקה: יש כאן הגדרה של התכנית המתירה.

לירון אדלר מינקה: יש פה סעיף שאומר שהתכנית המתירה זאת תכנית.

איתן גינזבורג: זה הגדרה?

לירון אדלר מינקה: כן.

לירון אדלר מינקה: בסעיף 266 (ג) 2א'.

לירון אדלר מינקה: בפסקה 4 שאל חבר הכנסת איתן גינזבורג לגבי הנושא של קנה המידה של המפה שצריך להגיש.

לירון אדלר מינקה: אז נוסף כאן הדיון הזה.

לירון אדלר מינקה: "מפה ערוכה בקנה מידה של 1 ל-250 או קנה מידה אחר שיפרסם מנהל מנהל התכנון באתר האינטרנט שלו, לפי סעיף קטן ב' (1), שם הוא יכול לפרסם כל מיני הנחיות.

לירון אדלר מינקה: בעמוד 8 סעיף קטן ד'.

לירון אדלר מינקה: בנושא של הפסקת השימוש במתקן.

לירון אדלר מינקה: התבקשה הממשלה לקבוע, לקצוב איזה שהוא זמן.

לירון אדלר מינקה: אז אנחנו רשמנו "בעל הרישיון ישלח ללא דיחוי ולא יאוחר מ-7 ימים מיום הפסקת השימוש במתקן את ההודעה", בעצם צריך לדייק פה את הנוסח.

לירון אדלר מינקה: ההודעה היא כמובן על הפסקת השימוש.

לירון אדלר מינקה: ואחר כך הוא צריך לסלק תוך 30 יום.

לירון אדלר מינקה: זה ד'.

לירון אדלר מינקה: בעמוד 9 בסעיף 4 (א') הייתה שאלה לגבי הנושא של תחולה של הנחיות מרחביות, כשיש החלפת מתקן וכשיש הוספת אנטנה.

לירון אדלר מינקה: והסיכום הוא שיישאר הסעיף לגבי הנושא של הנחיות מרחביות, אבל זה יהיה הנחיות מרחביות שהן ביחס להחלפת מתקן.

לירון אדלר מינקה: זאת אומרת לא כלל ההנחיות המרחביות, אלא רק מה שנוגע ספציפית להחלפה.

לירון אדלר מינקה: בעמוד 10, בסעיף קטן ג'.

לירון אדלר מינקה: בעצם זה שוב הוראה שחוזרת על הנושא של ההודעה שצריך למסור בעל רישיון, מתום ביצועה של העבודה.

לירון אדלר מינקה: בהקשר הזה פה זה החלפת המתקן.

לירון אדלר מינקה: אנחנו פשוט יש כאן הפניה להצהרה של בעל הרישיון שכתבנו בסעיף של ההקמה.

לירון אדלר מינקה: זאת אומרת שהמתקן עומד בסעיף, עומד בתנאי סעיף קטן א' ובנושא של לפי כל דין ולפי התכנית.

לירון אדלר מינקה: יכול להיות שיצטרכו פה לדייק את הנוסח, כי זה לא סעיף קטן א' של ההקמה, אלא סעיף קטן א' של ההחלפה.

לירון אדלר מינקה: אז יהיה פה איזה שהוא דיוק של הנוסח, אבל זה הרעיון.

לירון אדלר מינקה: בעמוד 11, סעיף 2 (א').

לירון אדלר מינקה: שוב בנושא של ההנחיות המרחביות.

לירון אדלר מינקה: הפעם בנושא של הוספת אנטנה.

לירון אדלר מינקה: אנחנו מבהירים שההנחיות המרחביות שצריך לעמוד בהם הם ביחס להוספת אנטנה.

לירון אדלר מינקה: זה הדיוק פה.

לירון אדלר מינקה: 4 (א') זה תיקון שכבר עשינו בוועדה.

לירון אדלר מינקה: אני רק תיקנתי פה בנוסח.

לירון אדלר מינקה: היה כתוב "שטחו, גובהו והיקפו של המתקן לאחר ההוספה לא יעלה על שטח, גובה או היקף שנקבעו בהיתר או בפטור מהיתר".

לירון אדלר מינקה: והועבר פה שההיקף זה לא נכון.

לירון אדלר מינקה: אז מחקתי את המילה "היקף".

לירון אדלר מינקה: זה שני מקרים, זה היקף של מה שנקבע בהיתר או מה שנקבע בפטור מהיתר.

איתן גינזבורג: אבל באמצע, בשורה השלישית כתוב היקף המתקן.

לירון אדלר מינקה: אוקיי.

איתן גינזבורג: צריך למחוק גם את זה.

לירון אדלר מינקה: כן, אוקיי.

לירון אדלר מינקה: אז נמחק פה את המילה הזאת.

לירון אדלר מינקה: עמוד 12, סעיף קטן ב'.

לירון אדלר מינקה: שוב, זו הודעה של בעל רישיון והפניה להצהרה כמו שהיא כתובה בסעיף הראשון.

לירון אדלר מינקה: בעמוד 14 יש כאן הערה שאמנם הגענו לגביה לסיכום.

לירון אדלר מינקה: אבל הייתה כאן שאלה לגבי הצורך בכך שהמנדס מבנים, לגבי תורן שהגובה שלו עולה על 9 מטרים, אם צריך שהוא יהיה בעל ניסיון של 5 שנים.

לירון אדלר מינקה: באופן עקרוני, הממשלה אמרה שמבחינה מקצועית אפשר להוריד את הדרישה הזאת.

לירון אדלר מינקה: אבל אנחנו כאן במחשבה נוספת רק רוצים להביא פה לחברי הוועדה.

לירון אדלר מינקה: זה בכל אופן תורן גבוה.

לירון אדלר מינקה: זאת אומרת, הוא יותר גבוה.

תומר רוזנר: זו עבודה קונסטרוקטיבית משמעותית.

איתן גינזבורג: אז תעשו מהנדס רשוי.

תומר רוזנר: לא, זה מהנדס רשוי בכל מקרה.

תומר רוזנר: אבל עדיין, אם אין לו ניסיון בנושא הזה, כל מהנדס רשוי יכול לעשות עבודה קונסטרוקטיבית.

איתן גינזבורג: כתוב פה ניסיון של 5 שנים בתכנון וביצוע של עבודות בנייה.

איתן גינזבורג: לא כתוב של הקמת תרנים.

תומר רוזנר: לא, כי אנחנו לא רוצים לצמצם את זה.

איתן גינזבורג: אבל מהנדס רשוי ממילא יש לו ניסיון של לפחות אם אני לא טועה 5 או 7 שנים.

וליד טאהא: כן.

וליד טאהא: הוא לוקח את זה בהתאם לניסיון.

איתן גינזבורג: אני לא מבין.

איתן גינזבורג: הוא לא יכול להיות רשוי אם אין לו את הניסיון.

תומר רוזנר: נכון.

איתן גינזבורג: אז אני לא מבין.

וליד טאהא: לא, אז נשאיר את זה.

וליד טאהא: כן.

תומר רוזנר: נכון, צודק.

לירון אדלר מינקה: אוקיי, אז המחיקה נשארה.

לירון אדלר מינקה: בעמוד 15 סעיף קטן ב', הנושא של התחילה.

לירון אדלר מינקה: בעצם תחילתה של כל חוק התכנית הכלכלית הוא ב-1 בינואר 2022.

לירון אדלר מינקה: פה בעצם יש איזה שהיא הקדמה קצרה של הסעיפים, שהם היום מחליפים בעצם את הוראת השעה שהייתה קיימת עד יולי.

לירון אדלר מינקה: ולכן התבקש כאן שהם יחולו כבר ביום פרסומו של החוק, זאת אומרת בנובמבר.

לירון אדלר מינקה: כי היות שהם מחליפים הוראת שעה שכבר הייתה קיימת, אז ההיערכות לקראתם כבר נעשתה.

לירון אדלר מינקה: זה מה שנאמר כאן.

וליד טאהא: זה אפילו לא 1 בינואר.

לירון אדלר מינקה: זה בסך הכל הקדמה של חודש וחצי.

ספיר איפרגן: אפשר לחדד?

לירון אדלר מינקה: כן.

ספיר איפרגן: יושב ראש הוועדה, אני רק אחדד.

ספיר איפרגן: רוב חלקי הצעת החוק שנדונה פה בוועדה תיכנס לתוקף יחד עם שאר,

וליד טאהא: ב-1.1.2022.

ספיר איפרגן: 1.1.2022.

ספיר איפרגן: מלבד חלק אחד בחקיקה שלמעשה מאריך הוראת שעה שפגה ביולי האחרון.

ספיר איפרגן: על כן אנחנו סבורים שאפשר להקדים את החלק הספציפי הזה למועד אישור החוק הנוכחי ולא ל-1.1.

ספיר איפרגן: בשביל ליצור המשכיות ככל שניתן.

וליד טאהא: אוקיי.

לירון אדלר מינקה: יש פה שני סעיפים: גם את הסעיף על תורן, שהוא בהוראת שעה בעצמו.

לירון אדלר מינקה: זה 266 (ג') 6.

לירון אדלר מינקה: ו-266 (ג') 4 זה הנושא של החלפת מתקן שהייתה חלק מהוראת השעה ועכשיו הופכת להיות הוראה קבועה.

לירון אדלר מינקה: ב-266 (ג') 2 זה בסך הכל סעיף ההגדרות.

לירון אדלר מינקה: פשוט הוער לנו כבר בנוסח שאם עושים איזה שהיא חקיקה.

תומר רוזנר: אני רק מחדד שלעניין החלפת מתקן זה יהיה מתקן שמחליפים בו גם את התורן.

תומר רוזנר: זאת אומרת, מתקן שמחליפים את הוראת השעה, לא כל החלפת מתקן.

לירון אדלר מינקה: אז לכתוב את זה בנוסח?

תומר רוזנר: לחדד את זה בנוסח.

לירון אדלר מינקה: אוקיי.

לירון אדלר מינקה: אז לחדד את זה בנוסח שזה בעצם המתקן שנכלל בהוראת השעה, זו הכוונה.

לירון אדלר מינקה: בסדר.

לירון אדלר מינקה: אני רק עוד הבהרה קטנה.

לירון אדלר מינקה: הסעיפים המחוקים פה בסעיף 81, הם לא לדיון.

לירון אדלר מינקה: זאת אומרת, זה לא שאנחנו מצביעים על זה שהם מחוקים.

לירון אדלר מינקה: הם נידונים בוועדת הכלכלה, מתוך סעיף 81 הסעיף היחיד שהועבר לוועדה זה פסקה 2.

איתן גינזבורג: דיברנו על זה פעם שעברה.

לירון אדלר מינקה: נכון.

לירון אדלר מינקה: רק בגלל שאנחנו מעמידים להצבעה, שזה יהיה ברור.

לירון אדלר מינקה: לא מצביעים על המחיקה, פשוט לא מצביעים על הסעיף.

וליד טאהא: תודה רבה לירון.

וליד טאהא: ספיר, את רוצה להוסיף משהו?

ספיר איפרגן: לא, תודה רבה.

וליד טאהא: לירן?

בן חורין: לא, לא, אנחנו מוכנים לדון בהסתייגויות.

וליד טאהא: את רוצה לדון בהסתייגויות?

בן חורין: אפשר גם לא, אבל מה שתחליט.

בן חורין: אפשר גם להצביע.

וליד טאהא: אנחנו נדון בהסתייגויות.

וליד טאהא: טוב, אז אנחנו עוברים להסתייגויות.

וליד טאהא: הוגשו לנו כמה הסתייגויות.

וליד טאהא: כן, אני אגיד.

וליד טאהא: חבר הכנסת סאמי אבו שחאדה הגיש הסתייגויות, הוא לא הגיע.

וליד טאהא: אנחנו לא נדון בהסתייגות שלו.

לירון אדלר מינקה: אני רק אגיד רגע, הסתייגות של חבר הכנסת אבו שחאדה היא גם לא לסעיפים האלה.

לירון אדלר מינקה: בעצם יש פה טעות.

לירון אדלר מינקה: בכל אופן ההסתייגות לא רלוונטית.

וליד טאהא: הוגשו הסתייגויות גם מטעם חבר הכנסת יצחק פינדרוס וקבוצת חברי הכנסת של יהדות התורה.

וליד טאהא: אף הוא לא הגיע ולא נדון בהסתייגות.

וליד טאהא: תומר, זה אני לא יודע של מי.

תומר רוזנר: יואב קיש.

וליד טאהא: הוא תמיד אוהב להיות אנונימי.

וליד טאהא: אז גם ההסתייגות של יואב קיש, לא נדון בה, כי הוא לא נמצא.

איתן גינזבורג: וזה גם הסתייגות שלא נוגעת לחוק.

איתן גינזבורג: היא נוגעת לשכר חיילים.

וליד טאהא: כן, כן, היא לא מהותית.

תומר רוזנר: גם אם הוא היה נוכח, לא היינו מאפשרים.

וליד טאהא: כנ"ל יש הסתייגות של איתמר בן גביר.

וליד טאהא: אף הוא לא הגיע ולא נדון בה.

וליד טאהא: אז למה הגעת מלכיאלי?

וליד טאהא: נו, בחייאת דינאק, עכשיו זה כל מה שמציק לך, שאנשים יהיה להם קליטה?

וליד טאהא: גם אתה צריך את זה.

וליד טאהא: נכון?

וליד טאהא: אז יש לנו את חבר הכנסת מיכאל מלכיאלי וקבוצת חברי הכנסת מסיעת ש"ס.

וליד טאהא: חבר הכנסת מלכיאלי הגיש 13 הסתייגויות.

וליד טאהא: אני חושב שאני אתן לך כמה זמן אתה רוצה?

וליד טאהא: 5 דקות לנמק את ההסתייגויות?

וליד טאהא: ואחרי זה נצביע על כל ההסתייגויות לפי מספר.

וליד טאהא: אם תרצה 7 דקות, 10 דקות, אני אתן לך אפילו.

וליד טאהא: תראה כמה נדיב אני איתך.

וליד טאהא: כמה אתה רוצה?

איתן גינזבורג: גם אין פה פינדרוס.

איתן גינזבורג: נצביע בבלוק אחד על כל ההסתייגויות ביחד.

וליד טאהא: כן.

וליד טאהא: אתה תבחר, 5, 7, 10?

וליד טאהא: תגיד אתה.

מיכאל מלכיאלי: אני חושב ככה: אני אתמצת את הדברים שלי ויושב הראש כשירגיש שאני מאריך מידי, יפסיק אותי.

מיכאל מלכיאלי: והאם להצביע אחד או על הכל, אנחנו נקבל את עמדתך בעניין.

וליד טאהא: יופי.

מיכאל מלכיאלי: וכל הנדיבות שלי לא מסמנת על עריקה פוטנציאלית לקואליציה.

וליד טאהא: אין ספק בזה.

איתן גינזבורג: עצם זה שהזכרת את זה, מראה שיש עריקה פוטנציאלית.

קריאה: אין עשן בלי אש.

וליד טאהא: אתה עומד איתן במקום שאתה נמצא בו.

מיכאל מלכיאלי: אתה יודע כמה עשן יוצא מהקואליציה ואנחנו לא מוצאים את האש?

וליד טאהא: כן.

וליד טאהא: בבקשה חבר הכנסת מיכאל מלכיאלי.

מיכאל מלכיאלי: תודה אדוני יושב הראש, אדוני השר.

מיכאל מלכיאלי: בהחלט יש נקודות בחוק שהן חשובות מאוד.

מיכאל מלכיאלי: ומי שיסתכל על ההסתייגויות שלי רואה שגם נימקתי אותן בצורה מאוד מאוד מקצועית, את ההסתייגויות שלי מהחוק.

מיכאל מלכיאלי: אבל אני, לפני שהייתי רוצה לגעת ככה בכל המספרים בסעיפים הקטנים שנגעתי בהסתייגויות, אני רוצה להגיד שיש לי שני דברים שאני רוצה לומר: קודם כל, יש לי הסתייגות מהחוק.

מיכאל מלכיאלי: אבל יש לי גם הסתייגות שהיא ככה מעל החוק ואני רוצה לפרט.

מיכאל מלכיאלי: אין לי ספק שאדוני השר פה, שידוע שהוא יודע להתבטא, הוא יגיד האם הוא מסכים עם הדברים או לא מסכים.

מיכאל מלכיאלי: ובפתיחה שלי אני אומר שיש מושג ששתיקה כהודאה.

מיכאל מלכיאלי: השבוע הזה אנחנו נוכחנו שראש הממשלה, בסוגריים שישה מנדטים, בסקרים מתחת אחוז החסימה, מגיע לאירוע מאוד גדול, ג'רוזלם פוסט.

מיכאל מלכיאלי: ואומר שצריך לצמצם את כוחם של החרדים.

מיכאל מלכיאלי: כוחם הפוליטי של החרדים.

מיכאל מלכיאלי: עכשיו, אני רוצה רק נחשוב, אם היה, אתה יודע, בגרמניה, בפולין, בצרפת.

מיכאל מלכיאלי: מגיע איזה חבר פרלמנט.

מוסי רז: לא, תגיד כך אם נגיד בישראל היה חבר כנסת אומר לערבים אתם פה בטעות?

מיכאל מלכיאלי: רגע, כבר נגיע לישראל.

וליד טאהא: חבר הכנסת מוסי רז, תן לחבר הכנסת מלכיאלי לומר את כל מה שהוא רוצה.

וליד טאהא: הוא מנמק את ההסתייגויות.

מיכאל מלכיאלי: אם מישהו מגיע בפולין אומר אני מאוד אוהב את היהודים, אבל צריך לצמצם את ההשפעה הפוליטית שלהם.

מיכאל מלכיאלי: הרי הייתה קמה כאן מהומת אלוקים.

מיכאל מלכיאלי: באמת, לא הייתה פה קואליציה, אופוזיציה.

מיכאל מלכיאלי: היינו אומרים רגע, זו אמירה אנטישמית לכל דבר.

מיכאל מלכיאלי: עכשיו, מגיע ראש הממשלה באירוע גדול, אומר לי, שלי יש 17 מנדטים, למפלגות החרדיות.

מיכאל מלכיאלי: ואנחנו קיבלנו את זה בדין.

מיכאל מלכיאלי: אנחנו בכל הסקרים הציבור עדיין מאמין בנו.

מיכאל מלכיאלי: אומר צריך לצמצם את ההשפעה הפוליטית שלו.

מיכאל מלכיאלי: אנחנו לא גנבנו קולות, לא שיקרנו את המצביעים שלנו.

מיכאל מלכיאלי: אנחנו הבטחנו א', ההבטחה שלנו הובילה אותנו גם לאופוזיציה בסופו של דבר.

מיכאל מלכיאלי: הוא אמר א', עשה ב'.

מיכאל מלכיאלי: שיקר, רימה את כולם.

מיכאל מלכיאלי: והוא אומר לצמצם את הכוח הפוליטי שלי.

מיכאל מלכיאלי: למה הוא מתכוון?

מיכאל מלכיאלי: שמה?

מיכאל מלכיאלי: שאני אסור לי להיות כאן?

מיכאל מלכיאלי: אני אפילו לא יכול להגיש הסתייגויות?

מיכאל מלכיאלי: שאני מיותר בבניין הזה?

מיכאל מלכיאלי: אתה יודע, אני אומר בתוך השיח הפוליטי מותר לנו לריב.

מיכאל מלכיאלי: מותר להתווכח, צריך להתווכח.

מיכאל מלכיאלי: אבל צריך לשמור על קצת כבוד, בפרט אדם שנושא בתואר ראש הממשלה.

מיכאל מלכיאלי: אפילו שהוא לא החליפי, הוא רק ראש ממשלה בלי השפעה.

מיכאל מלכיאלי: אבל צריך לשמור על קצת, מינימום כבוד של דברים.

מיכאל מלכיאלי: עכשיו מה האדם הרגיל בשוק שרואה דברים כאלה?

מיכאל מלכיאלי: אומר בואנה, החרדים, צריך לא יודע מה לעשות להם.

מיכאל מלכיאלי: זה יכול לגבול חלילה באלימות.

מיכאל מלכיאלי: ואנחנו יודעים שמילים בסוף יכולות לגרום לאלימות וגם מעבר לזה.

מיכאל מלכיאלי: איך ראש הממשלה לא נזהר בלשונו?

מיכאל מלכיאלי: זו שאלה ראשונה.

מיכאל מלכיאלי: ואז מגיע יום למחרת.

מיכאל מלכיאלי: מגיעה חברת המפלגה שלו, שקד, ואומרת כאן בוועדת הכספים, אולי הפנים זה היה?

מיכאל מלכיאלי: הייתה תכנית גדולה מאוד של השר דרעי לבנות לחרדים דירות.

מיכאל מלכיאלי: הרי בסוף הם צריכים לגור באיזה מקום.

מיכאל מלכיאלי: ברוך השם יש ילודה וילודה גדולה ברוך השם.

מיכאל מלכיאלי: אני מקווה שאין תכנית לממשלה גם בעניין הזה.

מיכאל מלכיאלי: אבל אתה יודע מה?

מיכאל מלכיאלי: הם צריכים לגור.

מיכאל מלכיאלי: בונים להם בקריית גת, עשרות אלפי יחידות דיור.

מיכאל מלכיאלי: לכולם בונים, דרך אגב, אבל מייעדים לציבור החרדי כמה אלפי דירות.

מיכאל מלכיאלי: מגיע להם לגור באיזה מקום.

מיכאל מלכיאלי: אומרת גברת שקד אני רוצה לתת לחרדים קצת ציונות, אז שילכו לגור בכסיף.

מיכאל מלכיאלי: שלא יודע כמה שעות מירושלים.

מיכאל מלכיאלי: אני אבטל את התכנית הזאת, כמובן יחד עם השר אלקין.

מיכאל מלכיאלי: כאילו מה אתם רוצים?

מיכאל מלכיאלי: גם לא לגור פה, גם לצמצם את ההשפעה הפוליטית שלנו.

מיכאל מלכיאלי: רבותיי, זה הרבה הרבה מעבר לכללי המשחק הנורמליים.

מיכאל מלכיאלי: עכשיו, בא עוד פעם אדון בנט ורוצה את המקום הקדוש ביותר לנו, לעם ישראל, את הכותל, להעביר לרפורמים.

מיכאל מלכיאלי: לקחת דברים שהם נגד מנהג המקום, לתת לנשים לעלות לתורה.

מיכאל מלכיאלי: לגרום לחלילה מקום שהוא לא נפרד.

מיכאל מלכיאלי: מקום הקדוש ביותר לעם ישראל.

מיכאל מלכיאלי: אתה יודע, אדוני יושב הראש, הוא לא היה מעז לומר את מה שהוא אמר על הציבור שלך.

מיכאל מלכיאלי: הוא לא היה מעז לומר את זה.

מיכאל מלכיאלי: הוא לא היה מעז להגיד צריך לצמצם את השפעתם של הערבים הפוליטיים.

מיכאל מלכיאלי: כי לא היה לו ממשלה.

מיכאל מלכיאלי: הוא לא היה מעז.

וליד טאהא: הוא לא צריך להגיד, כי גם ככה היא מצומצמת.

מיכאל מלכיאלי: איזה מצומצמת.

מיכאל מלכיאלי: אם היה לי רבע מהמצומצמת שלך אני הייתי מסודר.

מיכאל מלכיאלי: זאת אומרת, לכן אני מנסה כל הזמן להבין לאן השיח הזה הולך להיגרר.

מיכאל מלכיאלי: עכשיו, אנחנו זה לא כבוד ולא תענוג גדול להיות באופוזיציה.

מיכאל מלכיאלי: אתה יודע את זה יותר טוב ממני.

מיכאל מלכיאלי: אבל זה חלק מהמשחק.

מיכאל מלכיאלי: פעם רוצים אותך פה, פעם אתה שם.

מיכאל מלכיאלי: זה בסדר.

מיכאל מלכיאלי: אבל לבוא ולהיות מותקף השכם וערב בצורה כזאת, בצורה של הסתה, על ידי גוף כזה, אני חושב שזה דבר שהוא לא אמור להיות.

מיכאל מלכיאלי: עכשיו, דווקא פה שנמצא שר התקשורת, שהתקשורת הרי מעבירה את הדברים האלה.

מיכאל מלכיאלי: אני חושב אדוני השר, אתה צריך לתת הנחיה לא להעביר הסתה אנטישמית בכלי התקשורת.

מיכאל מלכיאלי: כשאתם רואים ראש ממשלה מסית נגד ציבור שלם, תנתקו לו את השלטר.

מיכאל מלכיאלי: אתה לא יכול להיות שר התקשורת ולהעביר דברי הסתה.

מיכאל מלכיאלי: זה לא מתאים.

מיכאל מלכיאלי: ברור שזה לא האופי שלך.

מיכאל מלכיאלי: אתה ברור לא חותם על המילים האלה.

מיכאל מלכיאלי: אני לא רוצה לשאול אותך מה אתה אומר על זה, כי זה ייצור קרע בממשלה.

מיכאל מלכיאלי: אנחנו לא רוצים חלילה לגרום לבעיות שם.

וליד טאהא: אתה מדבר על כל הסתה כמובן, חבר הכנסת.

מיכאל מלכיאלי: חד משמעית.

מיכאל מלכיאלי: גם כשהייתה הסתה נגד ערביי ישראל אני דיברתי נגד זה.

מיכאל מלכיאלי: אנחנו נגד כל הסתה, כל גילוי אלימות.

וליד טאהא: לא משנה נגד מי.

וליד טאהא: נגד אשכנזים, מזרחים, יהודים, ערבים, נשים, גברים.

מיכאל מלכיאלי: כל הסתה.

וליד טאהא: כל סוג של הסתה.

מיכאל מלכיאלי: ודאי.

מיכאל מלכיאלי: מותר לריב, צריך לריב, אבל לא לדבר במילים בצורה כזאת.

מיכאל מלכיאלי: אז אני מסיים את נימוקי ההסתייגויות שלי בזה שיש לי הסתייגות גדולה מאוד לא רק מהחוק, אלא מהממשלה הזאת ומהאיש שעומד בראשה, שגנב את מערכת הבחירות לצערי הרב.

מיכאל מלכיאלי: ואני מצפה ממך אדוני יושב הראש להגיד אמירה חמורה מאוד.

וליד טאהא: אתה רוצה שנצביע על ההסתייגות?

מיכאל מלכיאלי: אנחנו נראה מה האמירה שלך.

מיכאל מלכיאלי: אחרי זה אנחנו נראה מה ההצבעה.

מיכאל מלכיאלי: אמירה חמורה מאוד נגד האיש הזה שהסית מול כל העולם.

מיכאל מלכיאלי: וגם אתה אדוני השר, אתה צריך להבין דבר אחד אדוני השר.

מיכאל מלכיאלי: הרי הוא לא יפטר אותך.

מיכאל מלכיאלי: כי אם הוא מפטר אותך אין לו ממשלה.

מיכאל מלכיאלי: המקום שלך, תהיה רגוע.

מיכאל מלכיאלי: אתה צריך לגנות את דברי האנטישמיות הזאת ואתה צריך כשר התקשורת לתת הנחיה שאם מעבירים דברים אנטישמיים בתקשורת מורידים את השלטר.

מיכאל מלכיאלי: תודה רבה.

וליד טאהא: תודה רבה גם לך חבר הכנסת מלכיאלי.

וליד טאהא: כמה זמן נאמת?

מיכאל מלכיאלי: זה היה מעט דקות, אבל מלא.

וליד טאהא: בגלל שנתתי לך חופשי, אז הסתפקת ככה.

מיכאל מלכיאלי: יש לי הרגשה שאתה רוצה להגיב על הדברים וגם השר בטח רוצה להגיב על הדברים.

וליד טאהא: לא, אני הגבתי תוך כדי.

וליד טאהא: אמרתי, כל הסתה.

מיכאל מלכיאלי: אתה מגנה?

וליד טאהא: ולא משנה מהיכן היא מגיעה ונגד מי היא מופנית היא פסולה.

וליד טאהא: עכשיו לא צריך להתחיל למקד.

וליד טאהא: כל הסתה.

מיכאל מלכיאלי: יש פה כותרת.

מיכאל מלכיאלי: יו"ר ועדת הפנים: דברי בנט פסולים.

וליד טאהא: לא.

וליד טאהא: אני אמרתי כל הסתה ולא התכוונתי, אני לא שמעתי מה הוא אמר, דרך אגב, לגבי זה.

וליד טאהא: אבל כל הסתה, לא משנה מהיכן היא מגיעה ונגד מי היא מופנית, היא פסולה.

מיכאל מלכיאלי: שאלת הבהרה.

מיכאל מלכיאלי: מי שמביא תקציב והוא פסול.

וליד טאהא: אולי חבר הכנסת מלכיאלי, אתה קיבלת כותרת.

וליד טאהא: דיברת פה על הסתה אנטישמית קראת לזה?

מיכאל מלכיאלי: לכאורה.

מיכאל מלכיאלי: השר אני חושב שתק ויש לי הרגשה שהוא גם מסכים איתי.

וליד טאהא: אז זה ויכוח בתוך המגרש האחד.

וליד טאהא: אני לא אתערב בזה, כי אני סובל מהסתות הרבה יותר גרועות.

מיכאל מלכיאלי: לכן לא תמכתם בתקציב כל השנים.

מיכאל מלכיאלי: נראה מה יקרה עכשיו.

וליד טאהא: אני אתן, השר כיבד את הוועדה בנוכחותו.

וליד טאהא: ואני אתן לו להגיד את מה שהוא רוצה.

וליד טאהא: לא שיגיב על הדברים.

וליד טאהא: וכמובן, הוא ירצה לדבר מקצועית על החוק שהוא היה מעוניין מאוד להתקדם.

וליד טאהא: אני רוצה להפתיע אותך, שאתה והוא הייתם בממשלה אחת.

וליד טאהא: ממשלה הקודמת.

וליד טאהא: אני דיברתי איתו בדיוק על הסוגיה הזאת.

וליד טאהא: ואמרתי צריך לעשות משהו בעניין הזה.

וליד טאהא: אני רק רוצה שזה יקרה מהר יותר מאשר מתוכנן.

וליד טאהא: כי נראה לי שזה מתוכנן לא להתבצע באופן מיידי.

וליד טאהא: ועל כן אנחנו נמשיך לסבול עד שזה מתחיל להתבצע.

וליד טאהא: אולי נצביע לפני שניתן לך לדבר?

יועז הנדל: עדיף.

מיכאל מלכיאלי: לא, רק התייחסות.

מיכאל מלכיאלי: על פי תשובת הממשלה אתה יכול להצביע.

וליד טאהא: אז אנחנו נצביע.

תומר רוזנר: נגיד שהיו הסתייגויות של פינדרוס והוא לא הגיע.

וליד טאהא: כן, אמרתי.

וליד טאהא: אמרתי לא רק פינדרוס, גם בן גביר וגם קיש.

וליד טאהא: אמרתי הכל, לפי הפרוטוקול.

מיכאל מלכיאלי: לא, סליחה.

מיכאל מלכיאלי: תומר, הרי בחוקי היסוד כתוב ההוא יש לו זיקה להוא, זה זיקה להוא.

מיכאל מלכיאלי: היות ולי ולפינדרוס יש את אותה זיקה, האם אנחנו יכולים לנמק אחד לשני?

וליד טאהא: טוב, רבותיי.

וליד טאהא: כיוון שחבר הכנסת מלכיאלי נתן לי את הזכות להחליט האם אנחנו מצביעים בבת אחת על כל ההסתייגויות או מצביעים על כל סעיף בנפרד, אז אני החלטתי להצביע על כל ההסתייגויות בבת אחת.

מיכאל מלכיאלי: כמה מפתיע.

איתן גינזבורג: אבל מכיוון שיש לך זיקה לפינדרוס, זה מה שהוא עושה בדרך כלל, פינדרוס.

מיכאל מלכיאלי: הכל בסדר, אני סומך על יושב הראש.

וליד טאהא: אז חברי הכנסת, מי בעד ההסתייגויות שהגיש חבר הכנסת מיכאל מלכיאלי?

מיכאל מלכיאלי: לי אין זכות הצבעה.

מיכאל מלכיאלי: זה צמצום ההשפעה הפוליטית שלי.

וליד טאהא: אז גם מלכיאלי, לא מפתיע, לא בעד ההסתייגויות שלו.

וליד טאהא: אז מי נגד ההסתייגויות שהגיש חבר הכנסת מיכאל מלכיאלי?

וליד טאהא: ההסתייגויות של חבר הכנסת מיכאל מלכיאלי לא עברו.

וליד טאהא: לא אושר.

וליד טאהא: ההסתייגויות של חבר הכנסת מיכאל מלכיאלי לא עברו.

וליד טאהא: ועכשיו אנחנו עוברים להשפיע.

מיכאל מלכיאלי: זה צמצום השפעה פוליטית.

וליד טאהא: כמובן אמרתי, ההסתייגויות שהוגשו לא התקבלו.

וליד טאהא: אני מעמיד להצבעה את נוסח הצעת החוק, כפי שהוקרא, כולל כל התיקונים שהוקראו.

וליד טאהא: מי בעד?

לירון אדלר מינקה: 3 בעד.

לירון אדלר מינקה: בעד – פה אחד

וליד טאהא: אנחנו נעבור לשמוע כמובן את כבוד השר יועז הנדל.

וליד טאהא: בבקשה אדוני.

מיכאל מלכיאלי: עם התייחסות להסתייגויות אם אפשר.

וליד טאהא: כן.

וליד טאהא: הוא יבחר אם להתחיל בהסתייגויות שלך או במשהו אחר.

וליד טאהא: כן, בבקשה כבוד השר.

יועז הנדל: אדוני יושב הראש תודה רבה.

יועז הנדל: ותודה רבה לכם חברי הוועדה וכל מי שלקח פה חלק.

יועז הנדל: גם מאנשי המקצוע ומשרד האוצר ומנכ"לית משרד התקשורת ואנשי משרד התקשורת ואנשי הוועדה.

וליד טאהא: וגם המסתייגים.

יועז הנדל: וגם המסתייגים, נכון.

יועז הנדל: כל מי שלקח פה חלק בהליך הדמוקרטי.

יועז הנדל: זה תהליך חשוב.

יועז הנדל: אני אתייחס למה שאמרת, חברי מלכיאלי, חבר הכנסת מלכיאלי.

יועז הנדל: תראה, קודם כל אני אתחיל דווקא בהתייחסות אליך, כי זה נוגע לצד המקצועי.

יועז הנדל: קודם כל, אני מציע לשים דברים במידתיות, בפרופורציה המתאימה.

יועז הנדל: וכשיש אנטישמיות אז לקרוא לזה אנטישמיות ולא לגמגם.

יועז הנדל: וכשיש ויכוח פוליטי זה ויכוח פוליטי.

יועז הנדל: חבל לערבב.

יועז הנדל: זה פשוט מנמיך את הפעמים שאנחנו באמת צריכים להיאבק בהתבטאויות קשות והופך התבטאויות קלות למשהו שזה משחק פוליטי מחויך.

יועז הנדל: יש התבטאויות קשות בכנסת, כולנו צריכים לצאת נגדן.

יועז הנדל: חלק מהן מגיעות מהמפלגה שלך, חלק מגיעות ממפלגות אחרות.

יועז הנדל: לפעמים אתה חוטא בזה, לפעמים אני חוטא בזה.

יועז הנדל: כולנו צריכים להכות על החזה של עצמנו, זה חשוב.

יועז הנדל: לא רק ביום כיפור.

יועז הנדל: זה בהקשר הזה.

יועז הנדל: ולמה אני אומר את זה?

יועז הנדל: כי מכיוון שהחוק הזה הוא חשוב מאוד למגזר החרדי ולמגזר הערבי ולאזורים אחרים במדינת ישראל.

יועז הנדל: אנחנו אחרי הרבה מאוד שנים שבהם אנחנו מתמודדים עם בעיה מאוד גדולה של קליטה וכיסוי.

יועז הנדל: חברות התקשורת, הרפורמה המצוינת שהורידה לכולנו את המחירים גרמה לכך שחברות הפסיקו להשקיע בתשתיות.

יועז הנדל: וכל אחד מאתנו מרגיש את זה.

יועז הנדל: לא משנה אם הוא נוסע בדרכים מסוימות או שזה בבית שלו או שזה ליד הבית שלו.

יועז הנדל: יש אזורים שלמים שהם חורים שחורים ואין בהם קליטה.

יועז הנדל: עכשיו, המגזרים שהכי נפגעים מזה, זה המגזר החרדי והמגזר הערבי.

קריאה: גם בהתיישבות.

קריאה: יהודה ושומרון.

יועז הנדל: פחות מהמגזר החרדי והערבי.

יועז הנדל: ביהודה ושומרון יש בעיות, אנחנו מטפלים בהם.

יועז הנדל: אבל המגזרים שהכי סובלים מהם זה המגזר החרדי והמגזר הערבי.

יועז הנדל: אתה מודד שם לפעמים את הקרינה ואתה מגלה שזה פי מאות יותר מאשר בעיר אחרת.

יועז הנדל: למה?

יועז הנדל: כי אין אנטנות.

יועז הנדל: כשיש אנטנות יש פחות קרינה, כשאין אנטנות יש יותר קרינה, בניגוד למה שחושבים.

יועז הנדל: עכשיו, נוצר איזה מצב, תהליך ציבורי מוזר שבו הציבור תושבי ערים מסוימות נלחמו נגד אנטנות וראשי רשויות העדיפו להיכנע ולהוריד אנטנות.

יועז הנדל: ובמלחמה הזאת הם פגעו בעצמם ויש יותר קרינה.

יועז הנדל: מה אנחנו עושים בעצם בתהליך הזה?

יועז הנדל: אחד, אנחנו כרגולטורים מעלים את החובה כיסוי וקליטה מ-75% ל-95%.

יועז הנדל: זה לא כאן בוועדה.

יועז הנדל: שתיים, אנחנו מייצרים מסלול מהיר יותר בעצם לקליטה וכיסוי.

יועז הנדל: לאנטנות כאלה ואחרות.

יועז הנדל: כדי שאפשר יהיה בצורה רחבה ומהירה לייצר קליטה וכיסוי בכל מדינת ישראל.

יועז הנדל: שלוש, מכיוון שדור שני ושלישי, הטלפונים האלה נעלמים.

יועז הנדל: במגזר החרדי משתמשים בזה המון עם הטלפונים הכשרים.

יועז הנדל: אנחנו כולנו עוברים לדור 4-5.

יועז הנדל: ובהמשך 6 וכן הלאה.

יועז הנדל: וזה דורש יותר אנטנות כי עובר יותר מידע.

יועז הנדל: הטלפונים יהיו כשרים אצלכם ובכל מגזר אתה יודע, עם השימושים שלו.

מיכאל מלכיאלי: רפורמת הכשרות של כהנא לא אמורה להשפיע על זה.

יועז הנדל: אנחנו עושים גם רפורמת כשרות גם בטלפונים.

יועז הנדל: אגב, חלק מהעניין אני חושב שאם אנחנו מדברים על השפעה פוליטית ועל היכולת, אני חושב שהתהליכים שאנחנו עושים טובים למגזר החרדי.

יועז הנדל: אני חושב שהמגזר החרדי נהנה מזה שאנחנו מתעסקים עם הטלפונים הכשרים.

יועז הנדל: עם התחרות, עם החסימות.

יועז הנדל: זה חשוב למגזר החרדי.

יועז הנדל: ופה, בתוך הפוליטיקה, כנראה אי אפשר היה לעשות את זה במשך הרבה מאוד שנים.

יועז הנדל: ואני חושב שהעיסוק בפריסת אנטנות עם גודל מסוים במרחבים העירוניים ומרחבים אחרים, זה מאפשר לאותם מגזרים, למגזר החרדי, למגזר הערבי ובכלל במדינת ישראל, איו"ש ואזורים אחרים, קליטה וכיסוי, מה שנדרש.

יועז הנדל: מה שהיום זו מצוקה אמיתית של האזרח הישראלי.

יועז הנדל: ולכן החוק הזה הוא טוב לכולם.

יועז הנדל: הוא לא חוק שטוב לקואליציה או רע לאופוזיציה, הוא טוב לכולם.

יועז הנדל: ואני משוכנע שכל חברי האופוזיציה כאחד יצביעו בעד חוק ההסדרים בכללותו.

יועז הנדל: תודה.

וליד טאהא: תודה רבה כבוד השר יועז הנדל, שר התקשורת.

וליד טאהא: שמת לב שאפילו מלכיאלי לא הצביע נגד החוק.

יועז הנדל: נכון.

יועז הנדל: אני יודע שהוא בעד.

מיכאל מלכיאלי: צמצום השפעה פוליטית.

וליד טאהא: כי הוא יודע שזה טוב גם לחברה החרדית.

יועז הנדל: אני חושב שלא צריך לעשות זילות למושג אנטישמיות.

מיכאל מלכיאלי: לא, אמרתי כמעט אנטישמיות.

מיכאל מלכיאלי: אמרתי, אמירות כאלה, זה מקובל עליך?

וליד טאהא: חבר הכנסת מלכיאלי, אנחנו סיימנו.

וליד טאהא: תודה רבה לכולם.

וליד טאהא: משחררים את כולם לעבודה.

וליד טאהא: תודה.

לירון אדלר מינקה: יו"ר ועדת הפנים, מילת תודה אחת.

וליד טאהא: כן, בבקשה.

לירון אדלר מינקה: ליושב הראש, קודם כל, שנכנס לנושא הזה סופר רצינית.

לירון אדלר מינקה: אני רוצה להגיד לך שהבאתם מהפיכה.

לירון אדלר מינקה: אמר לי היועץ המשפטי בואו לא ניתמם, אנחנו במהפיכה.

לירון אדלר מינקה: וזה מה שהבאתם היום.

לירון אדלר מינקה: ואנחנו רוצים להגיד פה על הבמה הזאת, קודם כל תודה לך, לצוות של ועדת הפנים.

לירון אדלר מינקה: ליושב הראש המחליף מהדיון הקודם.

לירון אדלר מינקה: לצוות שעבד על הרפורמה בפריסת הסלולר, מכל רחבי הממשלה.

לירון אדלר מינקה: לאגף התקציבים שהוביל אותנו דרך חוק ההסדרים.

לירון אדלר מינקה: ופה נגיד גם על הבמה הזאת, שיש לנו ציפיות שחברות הסלולר יפרעו את החוב עכשיו.

לירון אדלר מינקה: זה מתגלגל אליהם.

לירון אדלר מינקה: ואנחנו מצפים להגברת הכיסוי והקליטה ברחבי מדינת ישראל וגם יש לנו כוונה רצינית לאכוף אותו, עכשיו כשנתנו להם את הכלים לעבוד.

וליד טאהא: כן.

וליד טאהא: וגם ידאגו להחליף תשתיות, לשפר תשתיות, להוסיף תשתיות.

וליד טאהא: כי בעניין הזה מצבם לא ממש קופצים עליו בשוק.

וליד טאהא: תודה רבה.